CELEX: 32007D0862
Language: lt
Date: 1197504000000
Title: 2007/862/EB: 2007 m. gruodžio 13 d. Komisijos sprendimas, iš dalies keičiantis Sprendimo 2006/805/EB nuostatas dėl gyvūnų sveikatos kontrolės priemonių, susijusių su klasikiniu kiaulių maru Vengrijoje ir Slovakijoje (Pranešta dokumentu Nr. C(2007) 6158) (Tekstas svarbus EEE )

21.12.2007   
            
            
               LT
            
            
               Europos Sąjungos oficialusis leidinys
            
            
               L 337/119
            
         
      KOMISIJOS SPRENDIMAS
   
   2007 m. gruodžio 13 d.
   iš dalies keičiantis Sprendimo 2006/805/EB nuostatas dėl gyvūnų sveikatos kontrolės priemonių, susijusių su klasikiniu kiaulių maru Vengrijoje ir Slovakijoje
   (Pranešta dokumentu Nr. C(2007) 6158)
   (Tekstas svarbus EEE)
   (2007/862/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (2), ypač į jos 9 straipsnio 4 dalį,
   kadangi:
   
               (1)
            
            
               Atsižvelgiant į klasikinio kiaulių maro protrūkius tam tikrose valstybėse narėse, 2006 m. lapkričio 24 d. buvo priimtas Komisijos sprendimas 2006/805/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3). Šiuo sprendimu nustatytos tam tikros klasikinio kiaulių maro ligos kontrolės priemonės tose valstybėse narėse.
            
         
               (2)
            
            
               Slovakija pranešė Komisijai apie pastarąją šios ligos raidą, susijusią su laukinėmis kiaulėmis, ir apie užsikrėtimo atvejus Nové Zámky rajone, kuris ribojasi su Slovakijos Komárno ir Levice rajonais bei Vengrijos Pesto apygarda. Atsižvelgiant į turimą epidemiologinę informaciją reikėtų iš dalies pakeisti Slovakijos ir Vengrijos vietovių, kuriose reikėtų taikyti klasikinio kiaulių maro kontrolės priemones, sąrašą, įtraukiant į jį šių rajonų dalis.
            
         
               (3)
            
            
               Trenčín (įskaitant Trenčín, Banovce nad Bebravou rajonus), Prievidza (įskaitant Prievidza ir Partizánske rajonus) ir Púchov (įskaitant tik Ilava rajoną) veterinarijos ir maisto tarnyboms priklausančiose teritorijose su šia liga susijusi padėtis labai pagerėjo. Todėl Sprendimu 2006/805/EB nustatytų priemonių šiose vietovėse nebereikėtų taikyti.
            
         
               (4)
            
            
               Siekiant Bendrijos teisės aktų skaidrumo, Sprendimo 2006/805/EB priede nustatytas susijusių valstybių narių arba jų regionų sąrašą reikėtų pakeisti šio sprendimo priedo tekstu.
            
         
               (5)
            
            
               Todėl Sprendimą 2006/805/EB reikėtų atitinkamai iš dalies keisti.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/805/EB priedas pakeičiamas šio sprendimo priedu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. gruodžio 13 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (2)  OL L 395, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2004/41/EB (OL L 157, 2004 4 30, p. 33).
   
      (3)  OL L 329, 2006 11 25, p. 67. Sprendimas su paskutiniais pakeitimais, padarytais Sprendimu 2007/631/EB (OL L 255, 2007 9 29, p. 45).
   
      PRIEDAS
      
         
            „PRIEDAS
            I   DALIS
            1.   Vokietija
            A.   Reino kraštas–Pfalcas
            
                        a)
                     
                     
                        Ahrweiler rajone: Adenau ir Altenahr savivaldybės;
                     
                  
                        b)
                     
                     
                        Daun rajone: Obere Kyll ir Hillesheim savivaldybės, Betteldorf, Dockweiler, Dreis-Brück, Hinterweiler ir Kirchweiler vietovės Daun savivaldybėje, Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath ir Welcherath vietovės Kelberg savivaldybėje, Berlingen, Duppach, Hohenfels-Essingen, Kalenborn-Scheuern, Neroth, Pelm ir Rockeskyll vietovės Gerolstein savivaldybėje ir Gerolstein miestas;
                     
                  
                        c)
                     
                     
                        Bitburg–Prüm rajone: Büdesheim, Kleinlangenfeld, Neuendorf, Olzheim, Roth bei Prüm, Schwirzheim ir Weinsheim vietovės Prüm savivaldybėje.
                     
                  B.   Šiaurės Reinas–Vestfalija
            
                        a)
                     
                     
                        Euskirchen rajone: Bad Münstereifel, Mechernich, Schleiden miestai, Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen vietovės (Euskirchen mieste) ir Blankenheim, Dahlem, Hellenthal, Kall bei Nettersheim savivaldybės;
                     
                  
                        b)
                     
                     
                        Rhein-Sieg rajone: Meckenheim ir Rheinbach miestai, Wachtberg savivaldybė, Witterschlick, Volmershofen, Heidgen vietovės (Alfter savivaldybėje) ir Buschhoven, Morenhoven, Miel bei Odendorf vietovės (Swisttal savivaldybėje);
                     
                  
                        c)
                     
                     
                        Aachen miestas: į pietus nuo A 4, A 544 greitkelių ir B 1 federalinio kelio;
                     
                  
                        d)
                     
                     
                        Bonos miestas: į pietus nuo 56 federalinio kelio ir A 565 greitkelio (nuo Bonn-Endenich iki Bonn-Poppelsdorf) ir į pietvakarius nuo 9 federalinio kelio;
                     
                  
                        e)
                     
                     
                        Aachen rajone: Monschau ir Stolberg miestai, Simmerath ir Roetgen savivaldybės;
                     
                  
                        f)
                     
                     
                        Düren rajone: Heimbach ir Nideggen miestai, Hürtgenwald ir Langerwehe savivaldybės.
                     
                  2.   Prancūzija
            Žemutinio Reino ir Mozelio departamentų teritorija į vakarus nuo Reino upės ir Reino–Marnos kanalo, į šiaurę nuo A 4 greitkelio, į rytus nuo Saro upės ir į pietus nuo sienos su Vokietija, bei Holtsheimo, Lingolsheimo ir Ekbolsheimo savivaldybės.
            II   DALIS
            1.   Vengrija
            Nógrád apygardos teritorija ir Pesto apygardos teritorija į šiaurę ir rytus nuo Dunojaus, į pietus nuo sienos su Slovakija, į vakarus nuo sienos su Nógrád apygarda ir į šiaurę nuo E 71 greitkelio.
            2.   Slovakija
            Žiar nad Hronom (įskaitant Žiar nad Hronom, Žarnovica ir Banská Štiavnica rajonus), Zvolen (įskaitant Zvolen, Krupina ir Detva rajonus), Lučenec (įskaitant Lučenec ir Poltár rajonus), Veľký Krtíš (įskaitant Veľký Krtíš rajoną), Komárno (įskaitant teritoriją į rytus nuo 64 greitkelio, į šiaurę nuo sienos su Vengrija ir Nové Zámky rajono vakarinę dalį), Nové Zámky (įskaitant teritoriją į rytus nuo Komárno rajono ir į rytus nuo 64 greitkelio, į pietus nuo 75 greitkelio ir į šiaurę nuo sienos su Vengrija) ir Levice (įskaitant teritoriją į rytus nuo Nové Zámky rajono ir į rytus nuo 66 (E77) greitkelio, į pietus nuo 75 greitkelio ir į šiaurę nuo sienos su Vengrija į į vakarus nuo Veľký Krtíš rajono) apygardos veterinarijos ir maisto tarnyboms (AVMT) priklausančios teritorijos.
            III   DALIS
            1.   Bulgarija:
            Visa Bulgarijos teritorija.“